নতুন ঋণের জন্য IMF-এ দরবার পাকিস্তানের, ভারতের তীব্র আপত্তি

ওয়েব ডেস্ক: নতুন ঋণের জন্য IMF-এ দরবার পাকিস্তানের! যদিও ভারত ইতিমধ্যেই এই ঘটনায় তীব্র আপত্তি জানিয়েছে ভারত। ‘পাকিস্তানি সেনাবাহিনীই আসল ক্ষমতার অধিকারী, নির্বাচিত সরকার ক্ষমতাহীন’ মন্তব্য ভারতের। পাশাপাশি, ভারত আরও বলে, ‘পাক সেনা ও সরকার সন্ত্রাসবাদের মদদদাতা’। আর জঙ্গি সংগঠন বা জঙ্গিদের যে কোনভাবে রেহাত করা হবেনা, তা আগেই জানিয়েছিল প্রধানমন্ত্রী নরেন্দ্র মোদি।

পেহেলগাম কাণ্ডের পরের দিনই বিহারের জনসভা থেকে প্রধানমন্ত্রী নরেন্দ্র মোদি জানিয়ে দেন ‘জঙ্গিদের কোমড় ভেঙ্গে দেওয়া হবে’। আর সেই কথাই একপ্রকার কার্যকর করেছেন ভারতীয় সেনা, পেহেলগাম কাণ্ডের ১৫দিনের মাথায়।

তবে পাকিস্তান ইতিমধ্যেই শুরু করেছে ড্রোন হামলা। বৃহস্পতিবারের পর শুক্রবারও পাকিস্তান ভারতের সীমান্তবর্তী ৩৪ টি জায়গায় জনবসতিতে হামলা চালায়। আর এবার পাকিস্তান ঋণের জন্য IMF-এ দরবারে উপস্থিত হলে তা একপ্রকার বিরোধিতা করে ভারত। ভারতের স্পষ্ট মত, পাকিস্তান শুধুমাত্র জঙ্গি পোষার জন্য এই ঋণের জন্য দরবার করেছে।

ভারতের দাবি, ‘এর আগে বারবার IMF থেকে টাকা নিয়ে দেশের মানুষের কাজে লাগায় নি পাকিস্তান’। শুধুতাই নয়, ভারতের স্পষ্টত দাবি, ‘পাক মিলিটারি ও রাজনীতিকরা সে টাকা লুট করেছে’। আরও টাকা দিলে তা একই ভাবে খরচ করবে পাকিস্তান বলে মত ভারতের।

পাকিস্তানের নতুন ২৩০ কোটি ডলারের দাবিকে এ ভাবেই নস্যাৎ করেছে ভারত।